Sophie av Mecklenburgs anetavle

Sophie av Mecklenburgs anetavle, Den Mecklenburgske anetavle er en anetavle fra 1600-tallet som viser Sophie av Mecklenburgs (1557–1631) forfedre. I alt er 63 personer illustrert med portrett og våpen. Den henger i Klosterkirken i Nykøbing Falster.

Sophie av Mecklenburg var gift med Frederik II av Danmark og Norge til han døde i 1588. Hun var mor til blant annet Christian IV.

Historie 
Enkedronning Sophies anetavle ble utført av Antonius Clement fra Odense og donert av dronningen til Klosterkirken. Evert Decker, Clements nærmeste elev, begynte arbeidet i 1622 og mottok en delvis betaling på 500 riksdaler i 1624. Tavlen ble imidlertid ikke ferdigstilt før i 1626, da Frantz Kraeg fikk betaling for de øvre delene, hvorav den ene er utstyrt med datoen for når tavlen ble hengt opp, 1627.

Anetavlen er restaurert flere ganger, senest i 1943 av N.H. Termansen. Her ble revner reparert og den opprinnelige grunntonen frilagt etter å ha vært helt dekket over etter en tidligere restaurering, sannsynligvis i 1874. Tavlen henger på kirkens nordvegg på en u-formet støtte av jern.

Beskrivelse 

Anetavlen består av to plater i ek hvor toppseksjonen er i furu, som er satt opp i to halvdeler. Overflaten er malt med olje på en kalkbase og dekker 33 m2. Den viser dronning Sophie i midten under de to halvdelene med fem generasjoner av sine forfedre. I alt 63 personer er avbildet med halvportrett, våpenskjold og navn. Hver rekke dekker en generasjon av dronningens herkomst med hennes 
fars side til høyre for Sophie og forfedrene på morens side på venstre.

Verdien av bildene som portretter er begrenset til de nærmeste familiemedlemmene, særlig dem av enkedronning selv og hennes foreldre, som betraktes som pålitelige skildringer. Derimot er de av de eldre generasjoner fantasifulle verker, ofte iført tilsvarende fantasifulle klær. 

Inskripsjonene er forgylte på en mørk bakgrunn. Rammen er dekorert med putti og engler. På en gesims nedenfor er det små kvinnefigurer som representerer dydene. Begge de øverste seksjonene er kronet med engler, den ene spiller på en fagott, den andre vinker med en palmegren. Den tyske innskriften øverst på tavlen lyder i resumé:

Sophie, dronning af Danmark, Frederik 2.s enke, har ladet denne tavle udarbejde og opsat i 1627 til ære for sine forældre, og til minde om hendes efterkommere, efter at have født med samme fornemme højhed syv børn, Christian 4., konge af Danmark, Ulrik og Johan, hertuger i Slesvig-Holsten, og Elisabeth, hertuginde af Braunschweig og Lüneburg, Anna, dronning af Storbritannien, Augusta, hertuginde af Slesvig-Holsten og Hedevig, kurfyrstinde af Sachsen.

Referanser

Eksterne lenker 
Nykøbing Fl. Klosterkirke. Anetavle 1622-27. gravstenogepitafier.dk - Oversikt over anetavlen og bilder.

Kirkeinventar
Slektsforskning
Huset Mecklenburg
Guldborgsund kommune